Zosterornis

se inndeling!

Zosterornis er en slekt med montane sangfugler (Passeri) som inngår i brillefuglfamilien (Zosteropidae). Dette er spurvefugler (Passeriformes), som er endemiske for Filippinene. Slekten omhandler fem arter, hvorav fire har status som monotypiske. Fjærdraktene domineres av olivengrønt og brunt og er i hovedsak mørkere på oversiden enn undersiden. Fire av artene har et langsgående stripemønster nedover brystet og i buken, mens den femte mangler dette. Alle har mer eller mindre markant øyering.

Taksonomi 
Slekten ble inntil for et drøyt tiår siden regnet til timalfamilien (Timaliidae), med den har siden blitt flyttet til brillefuglfamilien. Det har vært noe uenighet om hvorvidt rustmaskebrillefuglen (Z. whiteheadi) bør tilhøre samme slekt som de fire andre, siden denne arten mangler det karakteristiske stripemønsteret alle disse har på undersiden. Cai et al. (2019) slår imidlertid fast at de tilhører samme slekt.

Inndeling 
Inndelingen følger i hovedsak IOC version 11.1, men med noen justeringer i henhold til kommende rettelser i IOC version 11.2. Norske navn på artene følger Norske navn på verdens fugler og er i henhold til Syvertsen et al, (2020).

 Passeriformes, spurvefugler
 Passeri, sangfugler
 Passerida
 Sylvioidea
 Zosteropidae, brillefuglfamilien, 13 slekter, 145 arter
 Zosterornis, 5 arter
 S. whiteheadi, rustmaskebrillefugl
 S. striatus, luzonbrillefugl, monotypisk
 S. latistriatus, panaybrillefugl, monotypisk
 S. nigrorum, negrosbrillefugl, monotypisk
 S. hypogrammicus, palawanbrillefugl, monotypisk

Referanser

Eksterne lenker 
 

Brillefuglfamilien